ให้นมลูกได้ 8 เดือนเเล้วค่ะ กินยาคุมเอ็กซ์ลูตรอนค่ะ มีเพศสัมพันธ์แบบหลั่งนอก จะท้องไหมคะ
สวัสดีค่ะ ยาคุมกำเนิดยี่ห้อ exluton เป็นยาคุมกำเนิดชนิดฮอร์โมนเดี่ยว ที่มีฮอร์โมนโปรเจสเตอโรนเพียงอย่างเดียว จึงเหมาะกับผู้ที่ให้นมบุตร เพราะจะไม่ได้ไปขัดขวางการหลั่งน้ำนม ทั้งนี้ หากทานยาคุมได้อย่างถูกต้อง คือทานทุกวัน ไม่มีวันที่ลืมทาน ทานยาตรงเวลา ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ ดังนั้น โอกาสในการตั้งครรภ์ถือว่ามีน้อยมากค่ะทั้งนี้ หากลูกอายุ 8 เดือนแล้ว ฮอร์โมนชนิดเอสโตรเจนจากยาคุมอาจไม่ได้มีผลต่อการหลั่งน้ำนมมากนัก ซึ่งหากต้องการจะเปลี่ยนเป็นยาคุมชนิดฮอร์โมนรวม ซึ่งเป็นชนิดที่มีขายเป็นส่วนใหญ่และมีหลากหลายยี่ห้อ ก็สามารถทำได้ หรือหากจะทานยาคุม exluton ไปตลดจนกระทั่งลูกหย่านมเลยก็ได้ค่ะ ไม่ได้มีผลอะไร